**PÁLYÁZATI FELHÍVÁS**

**FILHARMÓNIA MAGYARORSZÁG NONPROFIT KFT.**

az előadó-művészeti szervezetek támogatásáról és sajátos foglalkoztatási szabályairól

szóló 2008. évi XCIX. törvény (a továbbiakban: Emtv.), az előadó-művészeti szervezet vezetőjének választására irányuló pályázati eljárásról és a munkakör betöltésének

szabályairól szóló 155/2017. (VI.15.) Korm. rendelet (a továbbiakban: Korm.rendelet) és a munka törvénykönyvéről szóló 2012. évi I. törvény (a továbbiakban: Mt.) előírásainak megfelelően pályázatot hirdet az

**Szent István Filharmonikusok Non-profit Korlátolt Felelősségű Társaság**

 (1145 Budapest, Colombus utca 11.)

vezetői (ügyvezetői) munkakörének betöltésére.

A **Szent István Filharmonikusok Non-profit Korlátolt Felelősségű Társaság** (a továbbiakban: Társaság) Filharmónia Magyarország Nonprofit Kft. (a továbbiakban: Tulajdonos) 100 %-os tulajdonában lévő, közhasznú nonprofit gazdasági társasága.

Az **ügyvezető** a Társaságot egyszemélyi felelős vezetőként irányítja.

**Feladata:**

* a zenekar működtetése,
* a művészi alkotómunka feltételeinek javítása és a művészeti értékek létrehozásának, megőrzésének segítése,
* hazai- és külföldi vendégszereplések szervezése, az együttes tagjai munkájának elismerése, zenei értékek létrehozatala és megőrzése, hagyományőrzés, a klasszikus zene megismertetése és népszerűsítése.

A Társaság 2021. évi üzleti tervének adatai:

bevételi előirányzat: 650 000 eFt

ebből állami támogatás: 625 000 eFt

kiadási előirányzat: 648 000 eFt

A Társaság jelenlegi besorolása: az Emtv. 11. § (3) bekezdésében foglaltaknak megfelelően: kiemelt előadó-művészeti szervezet.

**A fenntartó által meghatározott tartalmi követelmények:**

* az Emtv. alapján a kiemelt minősítésű zenekar besorolás feltételeinek teljesítése,
* a társadalom kulturális és közművelődési célú- ezen belül is elsődlegesen, de nem kizárólagosan a magyar és nemzetközi komolyzenei élet területén jelentkező- közös szükségletek kielégítése.
* az ország egész területén és külföldön bemutassa az egyetemes és magyar zeneirodalom szimfonikus, oratórikus, kamarazenei műveit, magas színvonalú kép-és hangfelvételeket készítsen, műsorra tűzze a kortársszerzők és – kiemelten- a magyar szerzők alkotásait, fellépési lehetőséget biztosítson a legkiválóbb hazai és sikeres külföldi zeneművészek számára, segítse a legtehetségesebb fiatal művészek pályakezdését.
* folyamatos törekvés a hangversenyszám és a látogatottság növelésére,
* közreműködés kulturális rendezvényeinek megvalósításában a fenntartó felkérésére,
* tevékeny részvétel kulturális élet alakításában,
* részvétel országos komolyzenei jellegű kulturális események megvalósításában,
* folyamatos törekvés a fenntartói és állami támogatások kiegészítésére a pályázati és szponzori források növelésével.

/A közhasznú feladatok ellátása a Tulajdonos és a Társaság között érvényben lévő fenntartói szerződés alapján történik. /

**A foglalkoztatás jogviszonya és időtartama:**

A foglalkoztatás az Emtv. 39. §-a alapján az Mt. vezető állású munkavállalókra vonatkozó rendelkezései és a felek közötti megállapodás szerint, munkaszerződéssel létrejövő határozott idejű munkaviszony keretében történik. A foglalkoztatás jellege: teljes munkaidő.

**A vezetői feladatok ellátására szóló munkaviszony 2022. január 1. napjától**

**2023. december 31. napjáig terjedő határozott időtartamra jön létre.**

**Az ügyvezető munkába lépésének kezdő napja: 2022. január 1.**

**A vezetői (ügyvezetői) munkakör betöltésének feltételei:**

1.1.A Korm. rendelet alapján követelmény:

*A) Szakirányú felsőfokú végzettség*

* Szakirányú felsőfokú végzettségnek minősül a felsőfokú oktatási intézményben szerzett, az intézmény alaptevékenységének megfelelő felsőfokú végzettség és szakképzettség, vagy jogász, vagy közgazdász szakképzettség.
* Jogász vagy közgazdász szakképzettségű vezető foglalkoztatása esetén a szervezetnél művészeti vezetőt kell foglalkoztatni.
* Szakirányú felsőfokú végzettség és szakképzettség megszerzésének követelménye alól mentesül:
	+ a Kossuth-díjban, a Magyar Köztársaság Kiváló Művésze és a Magyar Köztársaság Érdemes Művésze, valamint a Magyarország Kiváló Művésze és Magyarország Érdemes Művésze díjban részesített személy
	+ a művészet tudományterületen színházművészet, zeneművészet, tánc- és mozdulatművészet tudományágban tudományos (PhD vagy DLA) fokozatot szerzett személy.

*B) Szakmai gyakorlat*

* **Legalább öt év szakmai gyakorlat** valamely előadó-művészeti szervezetnél, a szervezet alaptevékenységének megfelelő és ahhoz közvetlenül kapcsolódó munkakörben, Munkavégzésre irányuló egyéb jogviszony esetében pedig az ilyen munkakörben eltöltött idő, **vagy**
* **legalább 3 éves vezetői gyakorlat** valamely előadó-művészeti szervezetnél vezetői vagy magasabb vezetői munkakörben vagy e feladatkörben munkavégzésre irányuló egyéb jogviszonyban eltöltött idő.
1. Cselekvőképesség.
2. Büntetlen előélet és nem áll előadó-művészeti intézményben végezhető tevékenység folytatását kizáró foglalkozástól eltiltás hatálya alatt.
3. Az egyes vagyonnyilatkozat-tételi kötelezettségekről szóló 2007. évi CLII. törvény alapján vagyonnyilatkozat-tételi eljárás lefolytatásának vállalása.
4. Magyar állampolgárság.

*A pályázat elbírálásánál előnyt jelent:*

* legalább egy világnyelv tárgyalási szintű ismerete,
* nonprofit szférában, közhasznú szervezetnél szerzett vezetői tapasztalat.

**A pályázatnak tartalmaznia kell:**

* a Társaság szervezetére és működésére vonatkozó koncepciót (szakmai elképzelést, vezetői programot) a Társaság feladatkörének, művészi arculatának figyelembe

vételével,

* a pályázó személyes motivációját, részletes szakmai önéletrajzát, az eddigi szakmai tevékenysége leírását,
* marketing, PR elképzeléseket,
* a szakmai kapcsolatok, együttműködések tervezetét.

**A pályázathoz csatolni kell:**

* szakmai önéletrajzot**,**
* végzettséget igazoló okiratokhitelesített másolatát,
* szakmai gyakorlat igazolását,
* állami kitüntetések, díjak felsorolását, az azokhoz csatolt dokumentumok másolatát,
* három hónapnál nem régebbi erkölcsi bizonyítványt,
* nyilatkozatot, hogy az Mt. 211. §-ában szereplő összeférhetetlenség fennáll-e,
* nyilatkozatot a jogszabály által előírt vagyonnyilatkozat-tételi kötelezettség teljesítésének vállalásáról,
* nyilatkozatot a Polgári Törvénykönyvről szóló 2013. évi V. törvény 3:22. § (4) és

(6) bekezdésében felsorolt kizáró okok fenn nem állásáról,

* hozzájáruló nyilatkozatot arról, hogy a pályázat teljes anyagát az elbírálásban részt vevők megismerhetik,
* nyilatkozatot arról, hogy a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez,
* nyilatkozatot a csatolt dokumentumok valódiságáról,
* nyilatkozat arról, hogy a pályázatot elbíráló testületi ülésen a pályázó nyílt vagy zárt ülés tartását kéri.

**A pályázathoz csatolandó dokumentumok egyszeri hiánypótlására a beadási határidőt követő két munkanapon belül van lehetőség.**

A pályázók a pályázatok elkészítéséhez pályázati dokumentációt igényelhetnek, amely tartalmazza a Társaság:

* alapító okiratát,
* működési alapmutatóit (költségvetési sarokszámok, bemutató- és előadásszámok, látogatottság, dolgozói létszám, létesítményi, technikai és műszaki adatok).

A pályázati dokumentáció a Társaság gazdasági vezetőjénél, Szalóky Zsuzsánál kérhető. Elérhetőségei: szaloky.zsuzsa@zugloifilharmonia.hu; +36 70 420 1492.

**Bérezés megállapítása:** A munkabér a felek közötti megállapodáson, illetve az Mt. vezető állású munkavállalókra vonatkozó rendelkezésein, és az Emtv. 39/A. § alapján kerül megállapításra.

**A pályázati felhívás közzététele:** az Emberi Erőforrások Minisztériuma honlapján (közvetlen elérhetőség: <https://kormany.hu/dokumentumtar/intezmenyvezetoi-palyazatok>).

**A pályázat benyújtási határidő:** a www.kormany.hu oldalon történő közzétételtől számított 30 munkanap.

**A pályázat benyújtásának módja:** a pályázatot a Filharmónia Magyarország Nonprofit Kft.-nek címezve (7626 Pécs, Felsővámház utca 52.) 2 példányban (egy eredeti és egy másolat) zárt borítékban, valamint elektronikus úton a palyazat@filharmonia.hu email címre kell benyújtani. A borítékra kérjük ráírni: „Pályázat az Szent István Filharmonikusok Non-profit Korlátolt Felelősségű Társaság ügyvezető igazgatói munkakör betöltésére”.

**Az elbírálás határideje és rendje:** A pályázat elbírálása és az igazgató megbízása a Korm. rendelet 4-6. §-ában foglalt rendelkezéseknek megfelelően történik. A pályázatokat véleményező szakmai bizottság ülését a benyújtási határidőt követő harminc napon belül szükséges megtartani. A munkakör betöltéséről – a szakmai bizottság véleményét is mérlegelve – a Filharmónia Magyarország Nonprofit Kft. ügyvezető igazgatója, mint a munkáltatói jogok gyakorlója, a szakmai bizottsági ülést követő 30 napon belül dönt. Döntéshozó fenntartja a jogot, hogy a pályázati eljárást eredménytelennek nyilvánítsa. A döntésről a Tulajdonos értesíti a pályázókat és a döntést a Korm. rendeletben foglaltak szerint közzéteszi.

A pályázati kiírással kapcsolatban további felvilágosítást a Filharmónia Magyarország Nonprofit Kft.-n belül, dr. Kiss-Balogh Tünde nyújt a +36 72 891 400-as telefonszámon.

Pécs, 2021.

 Szamosi Szabolcs

 ügyvezető igazgató